21 



izmamljuje. Suha hrana izaziva vodenije sekrete. Uzrok potrebe 

 za vodom pribavlja vodu. Mjehur i gužnjak, kad su puni, pro- 

 uzrokuju i opet putem reflektornog posredovanja živčelja svoje 

 ispražnjenje. Uzrok potrebe, dakle natrpanost mjehura i gužnjaka, 

 je ujedno uzrok udovoljenju potrebe. 



Vrlo su zanimiva i dalnja razmatranja Pfliigerova, kako on 

 iz principa teleološke mehanike izvodi „da si živa stanica dovoz 

 kisika sama regulira. Kod raznih organa postoji nejednaka po- 

 treba za kisikom, a i isti organ ne treba ga u svako doba je- 

 dnako. S toga si mora organ sam ovoj svojoj potrebi udovoljiti. 

 Čim koji organ više kisika troši ; tim više osiromašuje na njemu, 

 tim veća postaje diferencija između sadržaja kisika u organu i 

 krvi, tim veća dakle navala kisika iz krvi u organ. Čim više pak 

 krv kisika u kapilarama velikog krvotoka gubi, tim više ga mora 

 opet u plućima primati, jer se krv ovdje redovito s njime zasićuje, 

 osim u slučaju da je redukcija abnormalno daleko zasegla. Dakle 

 je potreba uzrok, da se natrag zadobije ono, što je izgubljeno". 



„To nas lahko dovodi do spoznaje, da ako je jedna stanica 

 jačom radnjom potrošila materiju i silu, opet je gubitak uzrok, 

 da se izgubljeno natrag dobije. Ona mjesta, gdje su iz sgrade 

 žive organizacije žive opeke ispale, budu dakle providjena sa 

 velikom privlačivošću, koja ih usposobljuje, da si novi hranit- 

 beni materijal natrag pribave". „Dijenigen Stellen, wo aus 

 dem Gebäude der lebendigen Organisation Bau- 

 steine ausgetreten sind, werden also mit starken 

 Anziehungen begabt sein, welche zur Wiederein- 

 fügung neuen Nährmaterials befähigen". Ja sam ovo 

 mjesto iz Pflügera naročito još i u samom originalu citirao, da 

 bude što vjernije. Jest, to resoniranje je posve ispravno; moHm 

 samo i pravi zaključak iz toga izvesti. Dakle luknja, praznina, 

 imade potrebu da se napuni. Pošto je praznina negacija mate- 

 rije, po tome je nešto nematerijalnoga uzrok, da se materija 

 prikupi. Ja bar ovo mjesto ne mogu drugčije shvatiti, nego da 

 je evo Pflüger došao do ovog resultata, makar da sam nije to 

 isto baš tako posve jasno izrekao. I ne samo to, nego on ide 

 i dalje, pak odmah nadovezuje: „A postoji činjenica, da kod 

 većeg gubitka, uslijed pojačane radnje i takovi uvjeti nastupaju, 

 da bude uvijek još i više zadobljeno, nego što je izgubljeno. Jer 

 trajno pojačana poraba organa čini, da isti na masi i snazi do- 



